**НАСОКИ ЗА КАНДИДАТСТВАНЕ ЗА ПРИЛАГАНЕ**

**НА СХЕМА ЗА ДЪРЖАВНА ПОМОЩ**

**ФАЗА 1**

***„ДЪРЖАВНА ПОМОЩ ЗА ТУРОПЕРАТОРИ, КОИТО ИЗПОЛЗВАТ ВЪЗДУШНИ ПРЕВОЗВАЧИ С ВАЛИДЕН ОПЕРАТИВЕН ЛИЦЕНЗ ЗА ИЗПЪЛНЕНИЕ НА ЧАРТЪРНИ ПОЛЕТИ ДО РЕПУБЛИКА БЪЛГАРИЯ С ЦЕЛ ТУРИЗЪМ съгласно чл. 26 от ЗАКОН за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (Загл. изм. - ДВ, бр. 44 от 2020 г., в сила от 14.05.2020 г., изм. ДВ бр. 60 от 07.07.20 г.) за периода от 14.05.2020 до 31.12.2020 г.***

1. **Наименование на мярката за държавна помощ:**

Държавна помощ за туроператори, които използват въздушни превозвачи с валиден оперативен лиценз за изпълнение на чартърни полети до Република България с цел туризъм.

1. **Кратко описание на мярката**

Мярката представлява безвъзмездна финансова помощ за осигуряване на оперативен капитал за турператорите, които осъществяват организирани туристически пътувания с чартърни полети в Република България.

Администратор на помощта е министърът на туризма.

Министерството на туризма планира мярката да се реализира на 2 независими фази.

Фаза 1 с период на действие от датата на влизане на нормата на чл. 26 от ЗАКОН за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците до 31.12.2020 г. съгласно Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19 приета на 19 март 2020 г. (C (2020) 1863), и нейните изменения C (2020) 2215 и C(2020) 3156, приети съответно на 3 април 2020 г., 8 май 2020 г. и 29.06.2020 г.

Фаза 2 – 01.01.2021 г. до 14.05.2022 г. Фаза 2 е обект на отделна нотификация и одобрение на ЕК съобразно режима на държавни помощи .

Настоящата процедура обхваща само и единствено фаза 1, като временна помощ за преодоляване на последиците от епидемията от КОВИД-19.

1. **Цел на мярката**

Мярката представлява схема за предоставяне на държавна помощ за подпомагане на туроператори, които предоставят туристически пакети на потребители с краен пункт на пристигане територията на Република България с цел смекчаване на социално-икономическите последици за туристическия сектор от пандемията COVID-19 и осигуряване на възможност на предприятията получатели да се възстановят от кризата и стабилизират ликвидността си.

**Обосновка:**

Пандемията от COVID-19 упражнява безпрецедентен натиск върху туристическата екосистема на Европейския съюз. Туристическите предприятия са изправени пред сериозна криза на ликвидността. Според оценки на авторитетни аналитични институти загубите от приходи на европейско равнище са достигнали 85 % за туроператорите и туристическите агенции към средата на тази година спрямо същия период от миналата година. Кризата засегна не само малките и средните предприятия, които осъществяват дейности като пътуване, транспорт, хранене, отдих на суша или вода, култура или природа, а цялата туристическа индустрия. Подкрепата към туроператорите ще стимулира входящия туризъм и оттам приходите, реализирани в резултат от предоставянето на туристически услуги на територията на страната.

Съгласно данни на Националния статистически институт посещенията на чужди туристи в Република България, организирани с туроператор са малко над 2,3 млн. през периода май –декември 2019 г. Основната част от тях са от по-далечни пазари (Германия, Полша, Чехия, Словакия, Скандинавските пазари, Великобритания, Русия и др.), следователно основната част от туристите са пристигнали с въздушен транспорт.

В условията на пандемия настъпиха значителни изменения в очакванията за развитието на входящия туризъм в България през 2020 г. Много бързо нарасна броят на анулираните полети на летища Варна и Бургас. По последни данни от летищните оператори спадът в броя на планираните полети се е увеличил значително и вече общо за чартъри и редовни полети е около 42% за летен сезон 2020 г. Планирането на нови полети и анулирането на полети продължава.

В тази връзка, фокусът на мярката е към туроператорите, които формират туристически пакети, включващи ползването на основни туристически услуги при входящия туризъм на територията на Република България. Тези икономически субекти чрез реализация на продадените пакетни туристически услуги мултиплицират в най-висока степен ефекта от потреблението на стоки и услуги в туристическата дестинация.

Очакваните резултати са в посока засилване на интереса към туристическа дестинация България и повишаване приходите от икономическата дейност в туристическия сектор, респективно положително въздействие върху данъчните приходи от реализирани обороти.

1. **Правно основание:**

Чл. 26 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (Загл. изм. - ДВ, бр. 44 от 2020 г., в сила от 14.05.2020 г изм. ДВ бр. 60 от 07.07.20 г.). Разпоредбата урежда съществуването на мярката и задължава министъра на туризма да разработи реда и условията за прилагането й.

Мярката се планира като временна помощ съгласно Съобщение на Комисията: Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19 приета на 19 март 2020 г. (C (2020) 1863), и нейните изменения C (2020) 2215 и C(2020) 3156, приети съответно на 3 април 2020 г., 8 май 2020 г. и 29.06.2020 г.

Предоставянето на помощта се осъществява след положително решение за нотификация на процедурата от страна на ЕК обхваща периода от 14.05.2020 до 31.12.2020 г.

1. **Общ размер на държавната помощ**

Прогнозният бюджет по мярката през фаза 1 на реализация – период от 14.05.2020 г. до 31.12.2020 г. се предвижда да е в размер **на 55 000 000 лева** (петдесет и пет милиона лева). Този бюджет е определен на база прогнозен брой очаквани организирани туристически посещения на чуждестранни туристи за същия период е около **795 000 чуждестранни туристи.**

1. **Бенефициенти**

Допустими кандидати (бенефициенти) за помощта по фаза 1 са туроператори, които използват въздушни превозвачи с валиден оперативен лиценз за изпълнение на чартърни полети до Република България с цел туризъм. Потенциалните бенефициенти са предприятия в следните сектори и дейности от NACE Rev. 2008:

- 79.12 Туроператорска дейност

**Размер на помощта**

Туроператори, които използват въздушни превозвачи с оперативен лиценз за изпълнение на чартърни полети до Република България с цел туризъм могат да получат помощ в размер на **35 (тридесет и пет) евро** за всяка седалка от максималния пътнически капацитет на самолета за всеки полет. Помощта се отпуска за всяка седалка**, заета от лице**, ползващо туристическа услуга в страната ни, само за полети с капацитет от не по-малко **от 100 места.**

**Минимален размер** на помощта по схемата не се предвижда.

**Максималният размер** по настоящата схема не може да надхвърля 800 000 EUR на предприятие под формата на преки безвъзмездни средства, като всички използвани стойности трябва да бъдат в брутно изражение, т. е. преди приспадането на данъци или други такси, съгласно т. 3.1 от Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19 приета на 19 март 2020 г. (C (2020) 1863), и нейните изменения C (2020) 2215 и C(2020) 3156, приети съответно на 3 април 2020 г., 8 май 2020 г. и 29.06.2020 г. (Временната рамка).

Лимитът съгласно т. 3.1 от Временната рамка се изчислява на ниво група свързани предприятия. Свързаността се определя съобразно Анекс 1 от Регламент (ЕС)№ 651/2014.

Когато предприятие извършва дейност освен в сектор туризъм съгласно допустимия код в по NACE Rev. 2008, министерството на туризма като администратор на помощта изисква доказателства и може да извършва проверка за счетоводно разделяне на дейностите, приходите, разходите и активите така, че да е налице проследимост на подпомагането, че за всяка от тези дейности се спазва съответния допустим таван по т. 22 от Временната рамка.

Стойността на заявената безвъзмездна помощ се попълва във формуляра за кандидатстване.

1. **Допустими за финансиране дейности и допустими кандидати:**

Помощта се предоставя съгласно раздел 3.1 „Помощ в ограничен размер“ от Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19, приета на 19 март 2020 г. (C (2020) 1863), и нейните изменения C (2020) 2215 и C (2020) 3156, приети съответно на 3 април 2020 г., 8 май 2020 г. и 29 юни 2020 г, публикувани в Официален вестник на Европейския съюз CI 91/1.

Средствата се предоставят за оперативен капитал на туроператорите, които формират туристически пакети, за да бъдат използвани за субсидиране на цената на реализирания туристически продукт на територията на Република България.

Предоставената помощ на туроператорите покрива всички или част от разходите, които са компонент на общата цена на туристическия пакет за самолетен транспорт.

Предоставя се на туроператори, които използват въздушни превозвачи с оперативен лиценз за изпълнение на чартърни полети до Република България с цел туризъм. **Размерът на помощта е 35 (тридесет и пет) евро за всяка седалка от максималния пътнически капацитет на самолета за всеки полет. Помощта се отпуска за всяка седалка, заета от лице, ползващо туристическа услуга в страната ни, само за полети с капацитет от не по-малко от 100 места.**

**ВАЖНО:** По настоящата процедура кандидатите могат да заявяват подкрепа само за основната си икономическа дейност. Кодът на основна икономическа дейност ще се проверява въз основа на данни за 2019 г. Източник на проверка относно кода на основна икономическа дейност е посоченото от кандидатите във заявлението за кандидатстване поле Код на организацията по NACE Rev. 2008 и служебни проверки от администратора на помощта.

За всеки туроператор, който заявява получаването на държавната помощ следва да са изпълнени следните условия:

* към 31 декември 2019 г. Туроператорът-кандидат не е в затруднено положение (по смисъла на Общия регламент за групово освобождаване – чл. 2, т. 18 от Регламент (ЕС ) № 651/2014 на Комисията;
* помощта не може да надхвърля 800 000 EUR на предприятие на туроператор на ниво група;
* размерът на подкрепата от 35 евро за турист, пристигнал в Република България в периода 14 май – 31 декември 2020 г е в брутно изражение, т.e. преди приспадането на данъци или други такси;
* помощта следва да е предоставена за полети, изпълнени не по-късно от 31 декември 2020 г.;
* Помощта, отпусната по мярката може да бъде кумулирана с помощта по регламентите de minimis или Общия регламент за групово освобождаване при условие, че се спазват правилата за кумулиране на тези регламенти.
* Помощта, отпусната по мярката, може да бъде кумулирана с помощ, отпусната по други мерки, одобрени от Европейската комисия съгласно други раздели на Временната рамка, при условие, че се спазват разпоредбите в тези специфични раздели.
* Ако туроператорът, кандидатстващ за държавна субсидия получава няколко пъти или в няколко форми по мярката или помощта по други мерки, одобрени от Европейската комисия съгласно раздел 3.1 от Временната рамка, общата максимална граница на предприятие, както е посочено в точка 22 а) от тази рамка, ще се спазва. В тази връзка туроператорите ще трябва да декларират размера на получените средства, периода, за които се отнасят и схемата, по която е получена помощта.

Клонове на юридически лица, регистрирани в България, не могат да участват в схемата за получаване на субсидии поради липсата на самостоятелна правосубектност.

За целите на прилагането на настоящата процедура за държавна помощ и комуникацията между администратора на помощ и заинтересованите кандидати се прилагат следните дефиниции съгласно законодателството на Република България и Европейския съюз:

* **„*международен полет“*** означава всеки полет, при който мястото на тръгването, на междинното кацане, ако има такова, или на местоназначението се намира на територията на две или повече държави;
* **„*чартърен* полет“** означава международен полет за превоз на пътници по договори за туристически пакети и/или ваучери за туристически пакет
* ***„оперативен лиценз“*** означава разрешително, издадено от компетентен лицензиращ орган на предприятие, което му позволява да извършва въдухоплавателни услуги, посочени в оперативния лиценз;
* ***„компетентен лицензиращ орган*“** означава орган на държава членка на Европейския съюз или държавите от Европейското икономическо пространство и Конфедерация Швейцария или на трети страни, който е оправомощен да предоставя, отказва отменя или спира действието на оперативен лиценз;
* ***„летище“*** означава всяко пространство, което е специално пригодено за въздухоплавателни услуги;
* ***„свидетелство за авиационен оператор“*** означава свидетелство, предоставено на предприятие, което удостоверява, че операторът притежава професионалните способности и организация, за да осигури безопасността на дейностите, посочени в свидетелството, съгласно приложимите съответни разпоредби на общностното или национално законодателство;
* ***„въздушен превозвач“*** означава предприятие с валиден оперативен лиценз или еквивалентен документ;
* ***„билет*“** едокумент на хартиен носител или еквивалент на нехартиен носител, включително в електронна форма, удостоверяващ наличието на договор за превоз на пътник, издаден или разрешен от въздушен превозвач, туроператор или туристически агент;
* ***„краен пункт на пристигане“*** е мястотона пристигане, отбелязано върху билета, който се представя за регистрация на пътници и предаване на багаж на летището или в случай на пряко свързващи полети – мястото на пристигане на последния полет;
* ***„туроператор“*** означава търговец, който комбинира и продава или предлага за продажба туристически пакети, било то пряко, било то чрез друг търговец или заедно с друг търговец и притежава разрешение за упражняване на туроператорска дейност, издадено от държавата в която се е установил и също така е обхванат от схема/и за защита при несъстоятелност във връзка с туристическите пакети.
* ***„Туристически пакет"*** се дефинира съгласно § 1, т.66 от ДР на Закона за туризма и е комбинация най-малко от два различни вида туристически услуги за целите на едно и също пътуване или ваканция, ако:

а) тези услуги са комбинирани от един търговец, включително по искане на или в съответствие с избора на пътуващия преди сключването на общ договор за тези услуги, или

б) независимо от това, дали се сключват самостоятелни договори с отделни доставчици за всяка туристическа услуга, тези услуги се:

аа) закупуват само от един пункт за продажби и са избрани, преди пътуващият да се съгласи да плати;

бб) предлагат, продават или начисляват на пакетна или на обща цена;

вв) рекламират или продават под наименованието „туристически пакет" или под друго подобно наименование;

гг) комбинират след сключването на договор, с който търговецът дава право на пътуващия да избере измежду различни видове избрани туристически услуги, или

дд) закупуват от отделни търговци посредством свързани процеси за онлайн резервации, при които името на пътуващия, информацията за плащането от негова страна и адресът на електронната му поща се предават от търговеца, с когото е сключен първият договор, на друг търговец или на търговци и не по-късно от 24 часа след потвърждаването на резервацията за първата туристическа услуга се сключи договор с този търговец или с тези търговци.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | **- „предприятие в затруднено положение“** означава предприятие, по отношение на което е изпълнено поне едно от следните обстоятелства:   |  |  | | --- | --- | | а) | в случай на дружество с ограничена отговорност (което не е МСП, което съществува по-малко от три години или, за целите на допустимостта за помощите за рисково финансиране, МСП, което е извършило своята първа търговска продажба преди най-много 7 години и което отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност“ се разбира по-специално видовете дружества, посочени в приложение I към Директива 2013/34/ЕС, а понятието „акционерен капитал“ включва, когато е уместно, премии от акции; |  |  |  | | --- | --- | | б) | в случай на дружество, при което поне някои съдружници носят неограничена отговорност за задълженията на дружеството (което не е МСП, което съществува по-малко от три години или, за целите на допустимостта за помощите за рисково финансиране, МСП, което е извършило своята първа търговска продажба преди най-много 7 години и което отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството“, се разбира по-специално типовете дружества, посочени в приложение II към Директива 2013/34/ЕС; |  |  |  | | --- | --- | | в) | когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори; |  |  |  | | --- | --- | | г) | когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране; |  |  |  |  |  |  |  | | --- | --- | --- | --- | --- | --- | | д) | когато предприятието не е МСП и през последните две години:   |  |  | | --- | --- | | 1) | съотношението задължения/собствен капитал на предприятието е било по-голямо от 7,5; и |  |  |  | | --- | --- | | 2) | съотношението за лихвено покритие на предприятието, изчислено на основата на EBITDA, е било под 1,0; | | |

1. **Ред за предоставяне на помощта съгласно чл. 26, ал. 3 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците**

За участие в схемата за държавна помощ туроператорът подава **ЗАЯВЛЕНИЕ** по образец (**Приложение № 1** линк), публикувано на институционалната страница на Министерството на туризма. Туроператорите трябва да кандидатстват за помощ по схемата до 24 декември 2020 г. най-късно и решението по кандидатстването трябва да бъде взето най-късно до 31 декември 2020 г.

Заявлението може да се подава от упълномощен представител с изрично писмено пълномощно, представено в оригинал или подписано с квалифициран електронен подпис.

Заявлението се придружава от описаните в настоящия раздел документи, съдържащи информация относно изпълнението на законовите изисквания по схемата за държавна помощ.

Заявлението и придружаващите го документи се подава на хартиен носител, по електронен път или с препоръчано писмо с обратна разписка чрез лицензиран пощенски оператор най-късно до 24 декември 2020 г. за полетите реализирани през Фаза 1 на схема за държaвна помощ (периода 4 май – 31 декември 2020 г.)

Адресът на администратора на помощта е:

Гр. София 1000, ул. „Съборна“ № 1

Министерство на туризма

Адрес за електронни съобщения: [edoc@tourism.government.bg](mailto:edoc@tourism.government.bg)

Заявлението и описаните по-долу подкрепящи го документи се подават **след осъществяването на полета до Република България**, но не по-рано от датата на която помощта е разрешена от Европейската Комисия, в оригинал или с електронен подпис[[1]](#footnote-1). С едно заявление може да се подаде искане за повече от един полет - например: с едно заявление да се поиска държавна помощ за реализираните в даден месец полети или с едно заявление да се поиска помощта за реализираните полети през целия сезон. Към заявлението се прилага наборът от документи, удостоверяващи описаните изисквания за всеки отделен полет.

**Индикативни** дати до които е желателно да се подадат заявления при реализирани полети в периода на фаза 1 от схемата за държавна помощ за летния туристически сезон:

* за полетите, извършени в периода 14 май – 31 юли 2020 г.:до 31 август 2020 г.;
* за полетите, извършени в периода 1 – 31 август: до 30 септември 2020 г.;
* за полетите, извършени в периода 1 – 30 септември: до 30 октомври 2020 г.;
* за полетите, извършени в периода 1 – 31 октомври 2020 г.: до 30 ноември 2020 г.

Изпратените в Министерството на туризма заявления с придружаващата ги документация се разглеждат по реда на тяхното постъпване.

**Към ЗАЯВЛЕНИЕТО се прилагат:**

1. Заверено от законния (законните)[[2]](#footnote-2) представител/и на туроператора или упълномощено от него лице удостоверение за търговска регистрация;
2. Заверено от законния (законните) представител/и на туроператора или упълномощено от него лице документ, който удостоверява правото на търговеца да извършва туроператорска дейност в случаите когато туроператорът е регистриран в Република България, в държава член на Европейския съюз, страна по Споразумението за Европейското икономическо пространство или Конфедерация Швейцария. В случаите когато туроператорът е регистриран търговец в трета страна, извън Република България, ЕС, ЕИП и Конфедерация Швейцария – предоставя официално заверен от компетентните държавни органи документ, удостоверяващ правото му да извършва туроператорска дейност;
3. Саморъчно подписана декларация от законния (законните) представител/и на туроператора, че търговецът, когото представлява не е в производство по обявяване в несъстоятелност или да не е обявено в несъстоятелност или ликвидация (Приложение № 2);
4. Заверено от законния (законните) представител/и или упълномощено от него лице копие от сключен договор с въздушен превозвач с валиден оперативен лиценз за изпълнение на въздухоплавателна услуга полет до Република България, сключен и изпълнен в периода от 14.05.2020 до 24.12.2020 г.;
5. Заверени от законния (законните) представител/и или упълномощено от него лице копия от договори за туристически пакети и/или ваучери за туристически пакет с пътниците от полета до Република България за чиято реализация се иска държавна помощ;
6. Заверени от законния (законните) представител/и на хотелиера или упълномощено от него лице копия от регистъра на настанените туристи, съгласно чл. 116, ал. 1 от Закона за туризма;
7. Заверено копие на документацията от упълномощен представител на въздушния превозвач изпълнил полета - с имената на пътниците за конкретния полет до Република България;
8. Декларация, подписана от законния (законните) представители на туроператора за код по NACE Rev. 2008 (Приложение № 3);
9. Декларация, подписана от законния (законните) представител/и, че заявителят не е в затруднение по смисъла пар. 22, т. „в“ от Временната рамка (Приложение № 4);
10. Декларация, подписана от законния (законните) представител/и за минимални и държавни помощи и за общия размер на държавната помощ съгласно пар. 22 , т. 1 от Временната рамка (Приложение № 5).
11. Декларация за банкова сметка, подписана от законния представител или упълномощено от него лице – в свободен текст.

**ВАЖНО:** По настоящата процедура кандидатите могат да заявяват подкрепа само за основната си икономическа дейност. Кодът на основна икономическа дейност ще се проверява въз основа на данни за 2019 г. Източник на проверка относно кода на основна икономическа дейност е посоченото от кандидатите в Декларация (Приложение № 3 към Заявлението за кандидатстване.

***Важна информация:***

Допълнителните средства, необходими по бюджета на администратора на помощта ще бъдат одобрявани с Постановление на Министерския съвет на базата на фактически извършените разходи ежемесечно.

За целите на упражнявания контрол при схемата ежеседмично Министерството на туризма се снабдява по служебен път от Летище София, Летище Варна, Летище Бургас и Летище Пловдив с информация относно:

- Брой кацнали международни полети за превоз на пътници по договори за туристически пакети и/или ваучери за туристически пакет;

- Брой кацнали пътници с международни полети за превоз на пътници по договори за туристически пакети и/или ваучери за туристически пакет;

- Общ брой седалки в кацналите въздухоплавателни средства, извършили международни полети за превоз на пътници по договори за туристически пакети и/или ваучери за туристически пакет;

- Брой седалки в кацнали въздухоплавателни средства със 100 или повече седалки, извършили международни полети за превоз на пътници по договори за туристически пакети и/или ваучери за туристически пакет;

- Брой кацнали въздухоплавателни средства със 100 или повече седалки, извършили международни полети за превоз на пътници по договори за туристически пакети и/или ваучери за туристически пакет.

Данните, предоставяни по служебен път от ГД ГВА съдържат най-малко следната информация:

* Номер на оперативния лиценз на въздушния превозвач съгласно Регламент 1008/2008 на Европейския парламент и на Съвета от 24 септември 2008 г. относно общите правила за извършване на въздухоплавателни услуги в Общността, както и на свидетелството за авиационен оператор, съгласно Наредба № 37 от 19.10.2016 г. и данни за представителната власт на дружеството. За целите на прилагането на държавата помощ съгласно чл. 26 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (Загл. изм. - ДВ, бр. 44 от 2020 г., в сила от 14.05.2020 г.) за периода от 14.05.2020 до 31.12.2020 г. тази информация ще е публична. Същата ще се публикува на институционалната страница на ГВА и Министерството на туризма.

Заявленията за получаване на държавна помощ се подават в Министерството на туризма, адрес гр. София 1000 ул. Съборна № 1, подписани в оригинал или чрез квалифициран електронен подпис, на място или чрез лицензиран пощенски оператор.

„Електронен подпис“ е електронен подпис по смисъла на чл. 3, т. 10 от Регламент (ЕС) № 910/2014 . Усъвършенстван електронен подпис е електронен подпис по смисъла на чл. 3, т. 11 от Регламент (ЕС) № 910/2014 на Европейския парламент и на Съвета от 23 юли 2014 година относно електронната идентификация и удостоверителните услуги при електронни трансакции на вътрешния пазар и за отмяна на Директива 1999/93/ЕО, Квалифициран електронен подпис е електронен подпис по смисъла на чл. 3, т. 12 от Регламент (ЕС) № 910/2014. Правната сила на електронния подпис и на усъвършенствания електронен подпис е равностойна на тази на саморъчния подпис, когато това е уговорено между страните.

Всички документи – заявлението и приложенията към него се подават български език или на всеки от официалните езици на Европейския съюз, придружени с превод на български език.

Заявлението може да бъде подадено и чрез пълномощник на законния (законните) представители на туроператора. Пълномощното трябва да е изрично за конкретния полет или за група от полети.

1. **Ред за оценяване на подадените заявление**

Подаденото заявление, ведно с придружаващите документи се разглежда в 7 дневен срок от постъпването му от комисия от длъжности лица, определени от министъра на туризма. Министърът на туризма може да привлича и външни експерти за подпомагане на оценителния процес при разглеждането на заявленията за получаване на държавна помощ.

Комисия има право да извърши запитване за проверка пред компетентните органи по седалището на туроператора по служебен път за всички декларирани/заявени данни и обстоятелства.

При констатиране на нередовност или непълноти в Заявлението и представените документи, администраторът на помощта уведомява заявителя за необходимостта от попълване на документацията, като дава изрични указания за отстраняване на непълнотите и нередностите.

В 10 - дневен срок от датата на получаване на уведомлението, заявителят представя необходимите документи и информация.

Срокът за произнасяне на администратора спира да тече от датата на изпращане на уведомлението до заявителя и се възобновява от датата на постъпване на документите, с които нередовността е отстранена.

Комисията, назначена от министъра на туризма извършва оценка на съответствието на подаденото заявление, ведно с придружаващите го документи като попълва чек лист за съответствие със изискванията на закона и Насоките (Приложение № 6). Чек листът се придружава с опис на пристигналите в Република България туристи и използвали услугата „настаняване“ за всеки полет поотделно. Комисията представя мотивиран доклад на министъра с предложение за разрешаване на помощта за брой туристи за конкретния полет или отказ от разрешаване на помощта.

При несъответствие с кое да е от изискванията на чл. 26 от ЗАКОН за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците (Загл. изм. - ДВ, бр. 44 от 2020 г., в сила от 14.05.2020 г., изм. ДВ бр. 60 от 07.07.20 г.) за периода от 14.05.2020 до 31.12.2020 г., настоящите Насоки и/или решението на ЕК, заявлението се отхвърля.

За всеки отделен случай на подпомагане Комисията изготвя доклад. В доклада се съдържа заключение за броя пътници за всеки конкретен полет, за които се полага получаване на държавната помощ и обща стойност по подаденото заявление.

Министърът на туризма се произнася със заповед за предоставяне на държавна помощ за всеки полет по заявлението в 30 – дневен срок от подаване на заявлението за получаване на държавна помощ. Заповедта е актът за предоставяне на държавна помощ по смисъла на Закона за държавните помощи.

Предоставянето на помощта съгласно чл. 26 от Закона за мерките и действията по време на извънредното положение, обявено с решение на Народното събрание от 13 март 2020 г. и за преодоляване на последиците се извършва в 45-дневен срок от издаването на заповедта на министъра на туризма и се изплаща по платежна сметка на туроператора обозначена с Международен номер на банкова сметка (International Bank Account Number - IBAN), водена от доставчик на платежни услуги, лицензиран от националния компетентен орган на държавата, в която е регистриран туроператора.

Бенефициентът трябва да съхранява детайлни архиви за отпускането на помощта за 10 години след отпускането й и е задължен да ги представя на ЕК при поискване. Тези архиви трябва да съдържат цялата информация, необходима за установяване на условията определени с Временната рамка и нейните изменения.

Отказът за предоставяне на държавна помощ по схемата подлежи на обжалване по реда на Административно процесуалния кодекс на Република България.

1. Електронен подпис“ е електронен подпис по смисъла на чл. 3, т. 10 от Регламент (ЕС) № 910/2014 [↑](#footnote-ref-1)
2. Когато законните представители упражняват представителната си власт само заедно, заверяването трябва да е и от двамата законни представители [↑](#footnote-ref-2)